

Lučka uprava Ploče

NATJEČAJNA DOKUMENTACIJA ZA DAVANJE KONCESIJE ZA OPREMANJE I GOSPODARSKO KORIŠTENJE PROSTORA U ULAZNOM TERMINALU LUKE PLOČE (K.Č. 2173/1 K.O. PLOČE) U SVRHU OBAVLJANJA UGOSTITELJSKIH DJELATNOSTI USLUŽIVANJA JELA, PIĆA I NAPITAKA TE PRUŽANJA USLUGE SAMOPOSLUŽNOG PRANJA RUBLJA

Ploče, srpanj 2024.

**1. Opće informacije o davatelju koncesije**

Lučka uprava Ploče

Trg kralja Tomislava 21

20340 Ploče

OIB: 98749709951

MBS: 060048258

Telefon: 020/414-530

Fax: 020/670-271

Internet adresa: [www.ppa.hr](http://www.ppa.hr)

E-mail adresa: [ppa@ppa.hr](mailto:ppa@ppa.hr)

Vrsta koncesije: koncesija na pomorskom dobru članak 8. stavak 1. točka 4. Zakona o koncesijama(„Narodne novine“ broj: 69/17, 107/20, dalje: Zakon o koncesijama), koncesija za obavljanje pomoćnih lučkih djelatnosti, gospodarskih djelatnosti koje se obavljaju u lukama, a nisu neposredno u funkciji obavljanja osnovnih lučkih djelatnosti, koja obuhvaća pravo isključivog korištenja izgrađene lučke podgradnje i nadgradnje i/ili pravo na gradnju nove lučke podgradnje i nadgradnje članak 108. stavak 2. Zakona o pomorskom dobru i morskim lukama („Narodne novine“ broj: 83/23, dalje u tekstu: Zakon).

**2. Razlozi za objavu javnog prikupljanja ponuda**

Lučka uprava Ploče izgradila je Ulazni terminal luke Ploče, za koji je i dobila uporabnu dozvolu u travnju 2019. godine. U svrhu unapređenja poslovanja cjelokupne lučke zajednice, u sklopu Ulaznog terminala predviđeni su uredi Carinske uprave, Granične policije, Lučke uprave, uredi namijenjeni za otpremnike, pomorske agente i ostale koncesionare, kao i razne popratne djelatnosti, kao što su ugostiteljske djelatnosti, mjenjačnica i sl.

Budući da se u sklopu Ulaznog terminala luke Ploče nalazi i vanjski parking za vozila koja ulaze u luku, u svrhu omogućavanja dodatnog sadržaja za vozače, posjetitelje, kao same djelatnike lučke zajednice planira se davanje koncesije za opremanje i gospodarsko korištenje prostora u Ulaznom terminalu luke Ploče (k.č. 2173/1 k.o. Ploče) u svrhu obavljanja ugostiteljskih djelatnosti usluživanja jela, pića i napitaka te pružanja usluge samoposlužnog pranja rublja.

**3. Pravni okvir odnosa Lučke uprave Ploče i najboljeg ponuditelja**

Zakon o pomorskom dobru i morskim lukama („Narodne novine“ broj:83/23) definira da se pravo na obavljanje lučkih djelatnosti, korištenje postojeće podgradnje i nadgradnje te gradnja novih građevina i drugih objekata nadgradnje i podgradnje stječe na temelju koncesije.

Lučka uprava Ploče će najpovoljnijem ponuditelju na ovom javnom prikupljanju ponuda dati koncesiju za opremanje i gospodarsko korištenje prostora u Ulaznom terminalu luke Ploče (k.č. 2173/1 k.o. Ploče) u svrhu obavljanja ugostiteljskih djelatnosti usluživanja jela, pića i napitaka te pružanja usluge samoposlužnog pranja rublja, u ukupnoj površini od 270,75 m², i to na period od 7 (sedam) godina, imajući u vidu da procjene očekivanih prihoda i rashoda tijekom ovog perioda ukazuju na održivost koncesije.

Lučka uprava Ploče i najpovoljniji ponuditelj po ocjeni stručnog povjerenstva i Odluci Upravnog vijeća Lučke uprave Ploče sklopit će Ugovor o koncesiji, kojim će se definirati sva međusobna prava i obveze ugovornih stranaka (davatelja koncesije i koncesionara), uključujući visinu koncesijske naknade.

Procijenjena vrijednost koncesije iznosi 240.000,00 eura.

**4. Uvjeti koje trebaju ispunjavati ponuditelji**

Sukladno članku 56. Zakona za dobivanje koncesije za gospodarsko korištenje pomorskog dobra, gospodarski subjekt mora ispunjavati sljedeće uvjete:

1. da je registriran za obavljanje gospodarske djelatnosti za koju traži koncesiju,

2. da su do dana podnošenja ponude odnosno zahtjeva podmirene sve obveze iz prijašnjih koncesija,

3. da u pet godina koje prethode danu podnošenja ponude odnosno zahtjeva nije oduzimana koncesija za gospodarsko korištenje pomorskog dobra,

4. da nije koristio pomorsko dobro bez valjane pravne osnove i/ili uzrokovao štetu na pomorskom dobru, ako prethodno ne plati naknadu štete ili naknadu zbog stjecanja bez osnove, s tim da visina naknade štete ne može biti manja od naknade za koncesiju, koju bi bio dužan platiti ovlaštenik koncesije da pomorsko dobro koristi na temelju valjane pravne osnove,

5. nepostojanja razloga isključenja ponuditelja iz postupka javnog prikupljanja ponuda propisanih posebnim propisom kojim su uređene koncesije,

6. posebne pretpostavke koje propisuje opći propis kojim se uređuju koncesije.

Ponuditelj je dužan ispoštovati minimalne uvjete sadržane u Odluci o javnom prikupljanju ponuda, prije svega u pogledu minimalne naknade za koncesiju, roka na koji se daje koncesija i sadržaja ponude.

Početni iznos mjesečne stalne koncesijske naknade utvrđuje se u iznosu od najmanje 15,00 eura po m2 tlocrtne površine prostora godišnje.

Početni iznos promjenjive koncesijske naknade utvrđuje se u visini od najmanje 2% od prihoda ostvarenih obavljanjem koncesioniranih djelatnosti na području koncesije.

Ocjenjivanje ponuda obavlja se prema kriteriju najviše ponuđene stalne i promjenjive koncesijske naknade. U slučaju jednake ponude, prednost će imati ponuditelj koji je prije dostavio valjanu ponudu.

Za koncesiju se plaća godišnja naknada. Za početnu i godinu u kojoj koncesija ističe koncesijska naknada plaća se razmjerno mjesecima korištenja. Stalni dio naknade za koncesiju plaća se do 31. siječnja za tekuću godinu. Promjenjivi dio naknade za koncesiju plaća se do kraja mjeseca za prethodno tromjesečje.

Koncesija se daje na rok od 7 godina.

**5. Sadržaj ponude**

Ponuda na javno prikupljanje ponuda dostavlja se u pisanom obliku.

**Ponuda obavezno sadrži dokumente u izvornom obliku, i to**:

**5.1.** dokaze o sposobnosti ponuditelja:

- izvod iz sudskog registra trgovačkog suda ili obrtnog registra s upisanom djelatnošću za koju se traži koncesija,

- odgovarajuću potvrdu kojom dokazuje da nije pokrenut stečajni, odnosno predstečajni postupak, da se ne nalazi u postupku likvidacije, odnosno da nije u postupku obustavljanja poslovnih djelatnosti;

- podatke o bonitetu (BON 1) osim za novoosnovane pravne osobe;

- podatke o solventnosti (BON 2 - za sve račune ponuditelja) i potvrdu nadležne porezne uprave o plaćenim dospjelim obvezama na temelju javnih davanja, sve ne starije od 30 dana;

- izjavu je li ponuditelj ispunio sve obveze iz drugih koncesija, ako ih ima ili ih je imao;

- izjavu je li ponuditelju do sada oduzeta koncesija sukladno članku 56. Zakona o pomorskom dobru i morskim lukama;

- izjavu kako nije koristio pomorsko dobro bez valjane pravne osnove i/ili uzrokovao štetu na pomorskom dobru,

- izjavu da ponuditelju ili osobi ovlaštenoj za zastupanje nije izrečena pravomoćna osuđujuća presuda za jedno ili više kaznenih djela navedenih u člancima 24. i 25. Zakona o koncesijama.

**5.2.** U ponudbenom listu (Prilog 1.) kojeg potpisuje osoba ovlaštena za zastupanje ponuditelja, ponuditelj treba naznačiti ponuđeni iznos stalnog i postotak promjenjivog dijela koncesijske naknade ponuđeni iznos stalnog i postotak promjenjivog dijela koncesijske naknade, s time da početni iznosi minimalno iznose:

- stalni dio 15.00 eura po metru četvornom zauzete ukupne površine pomorskog dobra godišnje,

- promjenjivi dio 2 % od ukupno ostvarenog prihoda na području koncesije.

**5.3.** studiju gospodarske opravdanosti koja mora sadržavati minimalno sljedeće podatke:

- Iznos planirane ukupne investicije;

- Izvori financiranja investicija (vlastiti izvori, krediti);

- Procjenu rentabilnosti projekta (prihodi-rashodi);

- Broj planiranih novootvorenih radnih mjesta;

- Iskustvo ponuditelja u obavljanju djelatnosti za koju se traži koncesija;

- Izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije;

**5.4.** jamstvo za ozbiljnost ponude u obliku bjanko zadužnice u izvornom obliku odnosno novčani polog u visini od 1.000,00 eura.

Novčani polog uplaćuje se na IBAN račun Državnog proračuna Republike Hrvatske (Katančičeva 5, 10000 Zagreb, Hrvatska) broj HR12 1001 0051 8630 0016 0 otvorenog kod Hrvatske narodne banke (Trg hrvatskih velikana 3, 1000 Zagreb, Hrvatska), model 64, poziv na broj 9725-51298-OIB uplatitelja, SWIFT: NBHRHR2X, uz obaveznu naznaku svrhe plaćanja: polog- jamstvo za ozbiljnost ponude.

Važenje jamstva je do isteka roka valjanosti ponude (točka 10.). Naručitelj je ovlašten naplatiti jamstvo u slučaju odustajanja ponuditelja od obvezujuće ponude.

Ako istekne rok valjanosti ponude te je ponuditelj produži na zahtjev davatelja koncesije,

odgovarajuće će se produžiti i jamstvo za ozbiljnost ponude u skladu sa zahtjevima davatelja

koncesije, o čemu pisanim putem davatelj koncesije izvještava ponuditelja.

Davatelj koncesije odabranom najpovoljnijem ponuditelju će vratiti jamstvo za ozbiljnost

ponude neposredno nakon sklapanja ugovora o koncesiji, a ostalim ponuditeljima neposredno

nakon završetka postupka davanja koncesije.

**Ponuda koja ne sadrži sve priloge iz točke 5. ove Dokumentacije za nadmetanje smatrat će se nepotpunom i neće se razmatrati.**

Koncesija se daje na rok od 7 godina, računajući od dana sklapanja ugovora.

Sve druge potrebne informacije mogu se dobiti na telefon 020/414-530 ili na e-mail adresu: [ppa@ppa.hr](mailto:ppa@ppa.hr).

**6. Lokacija predmeta koncesije i tehničke značajke**

Ulazni terminal luke Ploče nalazi se na k.č. 2173/1 k.o. Ploče, na samom ulazu u luku. Prostor u kojem će se obavljati predmetne ugostiteljske djelatnosti usluživanja jela, pića i napitaka te pružanja usluge samoposlužnog pranja rublja nalazi se na zapadnom krilu Ulaznog terminala i sastoji se od više prostorija ukupne površine 270,75 m².

Na području koncesije najpovoljniji ponuditelj je ovlašten obavljati sljedeće djelatnosti:

- ugostiteljske djelatnosti usluživanja jela, pića i napitaka;

- pružanje usluge samoposlužnog pranja rublja;

- pružanje usluge korištenja tuševa.

Prostor unutar zgrade je ukupne površine od 189,70 m², a sastoji se od nekoliko zasebnih cjelina:

* Caffe bar – 55,60 m²,
* Prostor za osoblje – 4,60 m²,
* Spremište – 4,35 m²,
* Čajna kuhinja – 15,90 m²,
* Hodnik – 26,30 m²,
* Vjetrobran – 6,55 m²,
* Praonica rublja – 15,65 m²,
* 2xWC – 11,40 m²,
* 4xKupaonica – 22,80 m²,
* Pretprostor WC-a – 11,35 m²,
* Prostor čistačice – 10,40 m²,
* Prostor za sefove – 4,80 m².

Podovi su obloženi keramičkim pločicama, osim u hodniku, koji je obložen kamenom, i prostorom sefova, gdje se nalazi parket.

Sve instalacije su unaprijed instalirane, a najpovoljniji ponuditelj je dužan nabaviti i ugraditi svu opremu koja je nužna za obavljanje predviđene djelatnosti. Također, najpovoljniji ponuditelj je ovlašten naplaćivati korištenje tuševa i uslugu samoposlužnog pranja rublja sukladno Odluci o najvišem iznosu naknada za pružene usluge korisnicima u luci Ploče, koju objavljuje Lučka uprava Ploče.

Osim prostora unutar zgrade, u koncesiju se daje i vanjski dio objekta, ukupne površine 81,05 m², kojeg čine:

* Gornja terasa – 27,15 m²,
* Donja terasa – 53,90 m².

Najpovoljniji ponuditelj je ovlašten postaviti stolove i stolice na vanjski dio objekta te na istome obavljati koncesioniranu djelatnost.

Najpovoljniji ponuditelj dužan je osigurati minimalno radno vrijeme od ponedjeljka do petka od 06:00 – 15:00 sati.

**7.** **Rok valjanosti ponude**

Rok valjanosti ponude je šezdeset (60) dana od krajnjeg roka za dostavu ponude. Ponuda je obvezujuća za ponuditelja koji ju je dostavio do isteka roka valjanosti ponude. Na zahtjev davatelja koncesije ponuditelj može produžiti rok valjanosti svoje ponude.

**8. Rok za dostavu ponude**

**Krajnji rok za dostavu ponude je 30 (trideset) dana od dana objave Obavijesti o namjeri davanja koncesije u Elektroničkom oglasniku javne nabave Republike Hrvatske.**

Ponude se mogu dostaviti osobno na urudžbeni zapisnik Lučke uprave Ploče (zgrada Ulaznog terminala luke Ploče) ili poslati na adresu LUČKA UPRAVA PLOČE, Trg kralja Tomislava 21, 20340 Ploče u papirnatom obliku u zatvorenoj omotnici s nazivom i adresom davatelja koncesije s naznakom „Za javno prikupljanje ponuda za dodjelu koncesije na pomorskom dobru te s napomenom „NE OTVARATI“.

U roku za dostavu ponude, ponuditelj može izmijeniti svoju ponudu, nadopuniti je ili od nje odustati. Nakon isteka roka za dostavu, ponuda se ne smije mijenjati.

Ponude pristigle nakon roka za dostavu ponude neotvorene se vraćaju pošiljatelju.

**9. Otvaranje ponuda**

Javno otvaranje ponuda obavit će se u prostorijama Ulaznog terminala luke Ploče, na adresi Glavna cesta 2, četvrti dan po isteku roka za predaju ponuda, s početkom u 12 sati (u slučaju da je navedeni dan neradni, otvaranje ponuda bit će prvi sljedeći radni dan).

Pravo sudjelovanja na otvaranju ponuda imaju ovlašteni predstavnici ponuditelja i stručno povjerenstvo za koncesije.

O postupku javnog otvaranja ponuda vodi se zapisnik, koji se bez odgode uručuje svim ovlaštenim predstavnicima ponuditelja nazočnima na otvaranju ponuda, a ostalim ponuditeljima na pisani zahtjev.

**10. Kriterij za odabir najpovoljnije ponude**

Najpovoljniji ponuditelj će biti odabran na temelju kriterija **ekonomski najpovoljnije ponude**.

Ocjenjivanje ponuda obavit će se prema sljedećim kriterijima:

a) ponuđeni iznos stalnog dijela koncesijske naknade 60 %

b) ponuđeni iznos promjenjivog dijela koncesijske naknade 40 %

Svaki element ponude se vrednuje zasebno, a zbroj ukupne ocjene po kriterijima ne može iznositi više od 1,00.

Promjenjivi dio koncesijske naknade izračunava se u apsolutnom iznosu prema prikazanim ukupnim prihodima iz studije gospodarske opravdanosti, a za vrijeme trajanja koncesije.

Formule i način izračuna:

a) Koeficijent stalnog dijela koncesijske naknade =

60% × ponuđeni iznos stalnog dijela koncesijske naknade

najviši ponuđeni iznos stalnog dijela koncesijske naknade

b) Koeficijent promjenjivog dijela koncesijske naknade =

40 % × ponuđeni apsolutni iznos promjenjivog dijela koncesijske naknade

najviši ponuđeni apsolutni iznos promjenjivog dijela koncesijske naknade.

**11. Pregled i ocjena ponuda**

Nakon otvaranja ponuda stručno povjerenstvo za koncesiju izvršit će pregled i ocjenu ponuda na temelju uvjeta i kriterija iz dokumentacije za nadmetanje.

O pregledu i ocjeni ponuda sastavlja se zapisnik, koji se dostavlja zajedno s odlukom o davanju koncesije ili odlukom o poništenju postupka davanja koncesije.

Davatelj koncesije odbit će neuredne ponude.

U postupku pregleda i ocjene ponuda sve do donošenja odluke o davanju koncesije odnosno odluke o poništenju postupka davanja koncesije, davatelj koncesije može u primjerenom roku koji ne smije biti kraći od pet niti duži od deset dana pozvati ponuditelje da pisano pojasne ili dopune urednu ponudu.

Pojašnjenje ili dopuna ponuda smije se odnositi samo na nejasnoće, manje nedostatke ili pogreške koje su uklonjive te ne smije rezultirati izmjenom ponude ili dostavljenih dokumenata, nego samo dopunu ili pojašnjenje već dostavljenih dokumenata.

Ako ponuditelj ne dostavi pojašnjenja ili dopune svoje ponude u roku koji je odredio davatelj koncesije, davatelj koncesije odbit će rješenjem takvu ponudu kao neurednu.

Davatelj koncesije ima pravo neprihvaćanja pristiglih ponuda o čemu će biti obaviješteni svi

sudionici postupka.

**12. Odluka o davanju koncesije**

Odluku o davanju koncesije, nakon što stručno povjerenstvo za koncesiju pregleda i ocjeni ponude, donosi Upravno vijeće davatelja koncesije.

Rok za donošenje odluke o davanju koncesije iznosi 60 dana, a počinje teći prvog dana poslije dana kada je istekao rok za dostavu ponude.

Odluku o davanju koncesije, s preslikom zapisnika o pregledu i ocjeni ponuda, davatelj koncesije dostavit će svakom ponuditelju bez odgode osobnom dostavom i objavit će je u Elektroničkom oglasniku javne nabave Republike Hrvatske.

**13. Sklapanje ugovora o koncesiji**

Odabrani najpovoljniji ponuditelji obvezni su sklopiti ugovor o koncesiji s davateljem koncesije.

Ugovor o koncesiji sastavlja se u pisanom obliku, a potpisuju ga ovlaštena osoba Davatelja koncesije i odabrani najpovoljniji ponuditelji.

**14. Uputa o pravnom lijeku**

Žalba se izjavljuje Državnoj komisiji za kontrolu postupaka javne nabave, Ulica grada Vukovara 23/V, 10 000 Zagreb.

Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (u daljnjem tekstu: sustav e-Žalba).

Žalba mora sadržavati najmanje podatke i dokaze navedene u članku 420. ZJN 2016.

Žalba se izjavljuje u roku od 10 (deset) dana, i to od dana:

- objave poziva na nadmetanje, u odnosu na sadržaj poziva ili Dokumentacije o nabavi,

- objave obavijesti o ispravku, u odnosu na sadržaj ispravka,

- objave izmjene Dokumentacije o nabavi, u odnosu na sadržaj izmjene Dokumentacije,

- otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene Dokumentacije o nabavi te na postupak otvaranja ponuda,

- primitka odluke o davanju koncesije ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi sukladno gore navedenim opcijama nema pravo na žalbu u kasnijoj fazi postupka za prethodnu fazu.

Za sve što nije navedeno u Dokumentaciji za nadmetanje, u postupku davanja koncesije se primjenjuju odredbe Zakona o pomorskom dobru i morskim lukama („Narodne novine“, broj 83/23), Zakona o koncesijama (NN br. 69/17 i 107/20), Zakona o javnoj nabavi („Narodne novine“, broj 120/16, 114/22), te ostali podzakonski propisi kojima je uređeno područje koncesija na pomorskom dobru i područje javne nabave.

**15. Obrasci**

*Obrazac 1. Ponudbeni list*

**P O N U D B E N I L I S T**

*(na memorandumu Ponuditelja)*

|  |  |
| --- | --- |
| Podaci o davatelju koncesije: | **Lučka uprava Ploče**, Trg kralja Tomislava 21,  20340 Ploče, OIB: 98749709951 |

|  |  |
| --- | --- |
| Predmet koncesije: | Koncesija na pomorskom dobru u svrhu opremanja i gospodarskog korištenje prostora u Ulaznom terminalu luke Ploče (k.č. 2173/1 k.o. Ploče) radi obavljanja ugostiteljskih djelatnosti usluživanja jela, pića i napitaka te pružanja usluge samoposlužnog pranja rublja. |

|  |  |  |
| --- | --- | --- |
| 1. | Naziv ponuditelja: |  |
| 2. | Adresa (poslovno sjedište): |  |
| 3. | OIB: |  |
| 4. | Broj računa (IBAN): |  |
| 5. | BIC (SWIFT) i/ili naziv poslovne banke: |  |
| 6. | Adresa za dostavu pošte: |  |
| 7. | E-pošta: |  |
| 8. | Kontakt osoba: |  |
| 9. | Tel: |  |
| 10. | Fax: |  |
| **PONUDA** | | |
| 1. | Broj ponude: |  |
| 2. | Datum ponude: |  |
| 3. | Ponuđeni iznos godišnjeg stalnog dijela naknade za koncesiju (u € po m2 zauzete površine godišnje): |  |
| 4. | Ponuđeni iznos promjenjivog dijela naknade za koncesiji (u postotku): |  |
| 5. | Rok valjanosti ponude: | Šezdeset (60) dana od krajnjeg roka za dostavu ponuda. |

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

*Obrazac 2. Izjava o podmirenju obveza iz ranijih koncesija*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

kojom izjavljujemo da smo do sada podmirili sve obveze iz ranijih koncesija, a sukladno odredbi članka 56. Zakona o pomorskom dobru i morskim lukama („Narodne novine“ broj: 83/2).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ godine

*Obrazac 3. Izjava o oduzimanju koncesije na pomorskom dobru*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

Kojom izjavljujemo da mi/nam do sada nije oduzimana koncesija na pomorskom dobru sukladno odredbi članka 56. Zakona o pomorskom dobru i morskim lukama(„Narodne novine“ broj: 83/23).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_. godine

*Obrazac 4. Izjava da nije gospodarski korišteno pomorsko dobro bez pravne osnove ili uzrokovana šteta a da nije plaćena naknada štete*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

kojom izjavljujem/o da do sada nisam/nismo gospodarski koristio/li pomorsko dobro bez pravne osnove i/ili uzrokovao/li štetu na pomorskom dobru a da za navedeno nisam platio naknadu štete zbog stjecanja bez osnove, sukladno odredbi članka 56. Zakona o pomorskom dobru i morskim lukama („Narodne novine“ broj: 83/23).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_. godine

*Obrazac 5. Izjava da nije pokrenut stečajni, predstečajni, likvidacija, obustavljanje obavljanja djelatnosti*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

Kojom izjavljujemo da nad ponuditeljem nije pokrenut stečajni postupak, predstečajni postupak, ne nalazi se u postupku likvidacije, odnosno nije u postupku obustavljanja poslovnih djelatnosti ili da ih nije već obustavio.

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2024.

*Obrazac 6. Ponuđena koncesijska naknada*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Ponuditelj daje sljedeću

PONUDU

stalnog i postotak promjenjivog dijela naknade za koncesiju na pomorskom dobru u svrhu opremanja i gospodarskog korištenja prostora u Ulaznom terminalu luke Ploče (k.č. 2173/1 k.o. Ploče) radi obavljanja ugostiteljskih djelatnosti

Ponuđeni stalni dio: \_\_\_\_\_\_\_\_EUR ( slovima : \_\_\_\_\_\_\_\_\_\_\_\_\_\_\_\_\_\_) po metru četvornom zauzetog prostora, što iznosi ukupno \_\_\_\_\_\_\_\_\_\_\_\_\_\_\_\_ EUR ( slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) godišnje;

Ponuđeni promjenjivi dio: \_\_\_\_\_\_\_ % godišnje od ukupnog ostvarenog prihoda koncesionara od obavljanja koncesijskih djelatnosti na koncesijskom području.

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2024.

*Obrazac 7. Izjava o nepostojanju razloga isključenja iz postupka davanja koncesije propisanih člankom 24. Zakona o koncesijama*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

**I Z J A V A**

Kojom ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa, OIB)

kao osoba ovlaštena po zakonu za zastupanje pravne osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB**)**

**pod materijalnom i kaznenom odgovornošću, izjavljujem da niti ja osobno, niti gospodarski subjekt u kojem sam zastupnik po zakonu, nismo pravomoćno osuđeni za jedno ili više slijedećih kaznenih djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta predviđenih člankom 24. Zakona o koncesijama, i to za:**

**a) sudjelovanje u zločinačkoj organizaciji**,na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona (»Narodne novine«, br. 125/11.,144/12., 56/15. i 61/15.)

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (»Narodne novine«, br. 125/11., 144/12., 56/15. i 61/15.)

– članka 294.a (primanje mita u gospodarskom poslovanju), članka 294.b (davanje mita u

gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (»Narodne novine«, br. 125/11., 144/12., 56/15. i 61/15.)

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima,** na temelju

– članka 97. (terorizam), članka 99. (javno poticanje na terorizam), članka 100. (novačenje za

terorizam), članka 101. (obuka za terorizam) i članka 102. (terorističko udruženje) Kaznenog zakona (»Narodne novine«, br. 125/11., 144/12., 56/15. i 61/15.)

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma**, na temelju

– članka 98. (financiranje terorizma) i članka 265. (pranje novca) Kaznenog zakona (»Narodne novine«, br. 125/11., 144/12., 56/15. i 61/15.)

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima**, na temelju

– članka 106. (trgovanje ljudima) Kaznenog zakona (»Narodne novine«, br. 125/11., 144/12., 56/15. i 61/15.)

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_ 2024.

*Obrazac 8. Izjava o nepostojanju pravomoćne osuđujuće presude za jedno ili više kaznenih djela opisanih u Glavi XXIV Kaznenog zakona Republike Hrvatske – kaznena djela protiv gospodarstva.*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

**I Z J A V A**

kojom ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa, OIB)

kao osoba ovlaštena po zakonu za zastupanje pravne osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

**pod materijalnom i kaznenom odgovornošću, izjavljujem da niti ja osobno, niti gospodarski subjekt u kojem sam zastupnik po zakonu, nismo pravomoćno osuđeni za jedno ili više slijedećih kaznenih djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta opisanih u Glavi XXIV. Kaznenog zakona**

**Republike Hrvatske – Kaznena djela protiv gospodarstva:**

• zlouporaba povjerenja u gospodarskom poslovanju, prijevara u gospodarskom poslovanju, povreda obveze vođenja trgovačkih i poslovnih knjiga, prouzročenje stečaja, pogodovanje vjerovnika, primanje i davanje mita u postupku stečaja, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zavaravajuće oglašavanje, utaja poreza ili carine, izbjegavanje carinskog nadzora, subvencijska prijevara, zlouporaba povlaštenih informacija, zlouporaba tržišta kapitala, neovlaštena uporaba tuđe tvrtke, odavanje i neovlašteno pribavljanje poslovne tajne, nedozvoljena proizvodnja, nedozvoljena trgovina, pranje novca.

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_ 2024.